Siri E. Mohr

Siri Elisabeth Mohr (født 3. september 1950 i London) er en norsk lærer og barnebokforfatter, bosatt i Oslo.

Mohr har jobbet som lærer i Oslo fra 1975, både på barne- og ungdomstrinnet. I 1988 begynte hun å arbeide innen skoleadministrasjon. 

I 1993 ble hun administrativ leder på Oslo Montessoriskole, i 1995 rektor på Grindbakken barneskole i Oslo.

Hun har gitt ut en rekke barnebøker om «Los-Reinert», alle illustrert av Jan-Kåre Øien. Inspirasjon til bøkene har hun blant annet hentet fra kystmiljøet rundt familiens sommersted på Hesnesøya utenfor Grimstad.

Bibliografi
 Los-Reinert, billedbok (1996)
 Los-Reinert på hummerfiske, billedbok, Cappelen (1998)
 Los-Reinert og Hannah, barnebok, Cappelen (2000)
 Los-Reinert på fyret, barnebok, Cappelen (2002)
 Los-Reinert og sjørøverne, barnebok, Cappelen (2004)
 Los-Reinert feirer jul, barnebok, Cappelen (2006)
 Los-Reinert og fuglehospitalet, barnebok, Cappelen Damm (2009)
 Los-Reinert på hummerfiske, barnebok, Cappelen Damm (2011)
 Los-Reinerts verden, barnebok, Cappelen Damm (2012)

Kilder
Presentasjon av Siri E. Mohr i Forfatterkatalogen på Forfattersentrums nettsider
Presentasjon av Siri E. Mohr på Cappelen Damms nettsider

Norske forfattere